《和潘良贵三江亭韵》
宋代·薛朋龟

爽气寒光四壁侵，青山千仞水千寻。远观吾里瀛洲路，怅望谁人魏阙心。

春到已多鸣佩玉，酒酣应有解貂金。紫微太守经营巧，消得时贤次第吟。

作者简介：薛朋龟，字彦益，鄞（今浙江宁波）人。徽宗政和八年（一一一八）进士，授仙居县尉，改楚州司录。钦宗靖康间擢为奉议郎，监行在登闻检院兼权工部郎中，又兼权吏部。出知兴国军，奉祠。于知衡州任致仕。在里门与汪思温辈结社林下，时称四明五老。有《彦益先生集》二十卷，已佚。事见《宝庆四明志》卷八、《甬上耆旧诗》卷二。今录诗七首。